Mads Rasmussen
Mads Rasmussen var en dansk fabrikant og kunstmæcen. I sin fødeby, Stegsted på Fyn, grundlagde han i 1888 en produktion af frugtkonserves og frugtvin. Denne blev senere flyttet til Faaborg og udvidet, og i 1906 blev den sammenlagt med konservesfabrikken Beauvais i København under ledelse af Rasmussen.
I 1910 stod Mads Rasmussen bag oprettelsen af Faaborg Museum for Fynsk Malerkunst, der først havde til huse i hans hjem i Faaborg. I 1915 blev museet indviet i egen bygning. Her står også Kai Nielsens statue af Rasmussen (1912-14).